**Kúpna zmluva č.: ..................**

**uzavretá medzi zmluvnými stranami**

**…**

..., ...

IČO: ..., DIČ/ IČ DPH: ...

registrácia: ..., konajúca prostredníctvom/zastúpená: ...

bankové spojenie: ..., IBAN: ..., SWIFT/BIC: ...

zodpovedná osoba: ..., telefón/fax/mail: ...

(ďalej len ako „**predávajúci**“)

**a**

**MECOM GROUP s.r.o.**

so sídlom: Poľná 4, 066 01 Humenné, Slovenská republika

IČO: 31735151

DIČ/ IČ DPH: 2020511713 / SK2020511713

Registrácia: Obchodný register Okresného súdu Prešov, oddiel Sro, vložka číslo 3557/P

konajúca prostredníctvom: Ladislav Čechovič, BSBA, konateľ

bankové spojenie: UniCredit Bank Czech Republic and Slovakia, a.s., pobočka zahraničnej banky

IBAN: SK7811110000006604187061

zodpovedná osoba: Ing. Branislav Kalanin, telefón/mail: +421 911 950 174, [kalanin@mecom.sk](mailto:kalanin@mecom.sk)

(ďalej len ako „**kupujúci**“)

**ďalej uvedeného dňa,**

**v nasledovnom znení a za týchto podmienok:**

**1. Preambula**

Keďže **predmet zmluvy je čiastočne financovaný zo štrukturálnych fondov EÚ a ŠR SR**, zmluvné strany berú na vedomie túto skutočnosť a táto zmluva sa tak uzatvára ako výsledok obstarávania podľa **Zákona o verejnom obstarávaní**, pričom kupujúci na obstaranie predmetu tejto zmluvy použil postup obstarávania v zmysle *„Usmernenia Pôdohospodárskej platobnej agentúry č. 8/2017 k obstarávaniu tovarov, stavebných prác a služieb financovaných z PRV SR 2014 – 2020,v platnom znení a jej aktualizácie“*.

**2. Predmet zmluvy**

1. Predmetom tejto zmluvy je úprava vzájomných práv a povinností zmluvných strán v súvislosti s kúpou tovaru pod názvom zákazky: **„Lúpačka salámov“.**
2. Predávajúci sa zaväzuje dodať kupujúcemu vo svojom mene, na vlastné náklady a zodpovednosť v rozsahu a za podmienok dohodnutých v tejto zmluve tovar bližšie špecifikovaný v Prílohe č. 1 „Opis predmetu zákazky“ (ktorá je neoddeliteľnou súčasťou tejto zmluvy), previesť na kupujúceho vlastnícke právo k tovaru a tovar u kupujúceho aj uviesť do prevádzky a zaškoliť personál kupujúceho.
3. Kupujúci sa zaväzuje prevziať tovar od predávajúceho a zaplatiť za zaň predávajúcemu dohodnutú kúpnu cenu.

**3. Kúpna cena**

1. Ceny sú zmluvnými stranami dohodnuté v súlade so zákonom a cenovou ponukou predávajúceho a sú pevné a nemenné. V cene sú zahrnuté všetky náklady predávajúceho na plnenie predmetu zmluvy.
2. Cena za dodanie predmetu zmluvy podľa tejto zmluvy je základ ceny ... € + DPH, pričom DPH bude účtovať predávajúci podľa platných predpisov v čase dodania.
3. Podrobný rozpis ceny jednotlivých položiek je uvedený v prílohe zmluvy č. 1 Opis predmetu zákazky.

**4. Platobné podmienky a fakturácia**

1. Platby budú vykonávané bezhotovostným prevodom na účet predávajúceho uvedený v záhlaví tejto zmluvy.
2. Faktúry musia mať predpísané náležitosti podľa zákona a dojednané v tejto zmluve a priložené doklady, umožňujúce posúdiť oprávnenosť fakturácie. Faktúry budú predkladané v dvoch vyhotoveniach pre kupujúceho. **Náležitosti faktúry** musia byť **minimálne**: **(i)** označenie “faktúra” a jej číslo, **(ii)** identifikačné údaje kupujúceho a predávajúceho (IČO, DIČ, IČ DPH, sídlo, registrácia), **(iii)** označenie banky a číslo účtu, na ktorý sa má platiť, v súlade so zmluvou, **(iv)** číslo zmluvy a označenie fakturovanej časti dodávky, **(v)** deň vystavenia a odoslania faktúry a lehotu jej splatnosti, zdaniteľné plnenie, **(vi)** fakturovaná suma, **(vii)** náležitosti pre účely dane z pridanej hodnoty, **(viii)** pečiatka a podpis. Súčasťou konečnej faktúry musí byť i preberací protokol a dodací list (podpísaný oprávnenými zástupcami zmluvných strán) resp. doklad CMR.
3. Pokiaľ vystavená faktúra nebude obsahovať všetky predpísané náležitosti, bude neoprávnená alebo bude obsahovať nesprávne, či neúplné údaje, kupujúci je oprávnený ju vrátiť a predávajúci je povinný faktúru podľa charakteru nedostatku opraviť, doplniť alebo vystaviť novú. V takomto prípade sa preruší lehota splatnosti a nová lehota splatnosti pre kupujúceho začne plynúť prevzatím nového, upraveného resp. oprávnene vystaveného daňového dokladu.
4. **Lehota splatnosti** faktúr sa zjednáva vzájomnou dohodou oboch zmluvných strán na **30 dní od dátumu doručenia faktúry** do sídla kupujúceho uvedeného v záhlaví tejto zmluvy, ak sa obe zmluvné strany nedohodnú inak.
5. **Predávajúci berie na vedomie, že projekt je spolufinancovaný zo štrukturálnych fondov EÚ a ŠR SR, a preto k realizácii predmetu zmluvy dôjde len ak bude schválený Riadiacim orgánom (PPA)**. Sprievodný **text faktúry** **musí obsahovať** nasledovné náležitosti: **(i)***„Názov projektu:* ***Racionalizácie postupov spracovania vstupných surovín MECOM GROUP s.r.o.*** a zároveň musí obsahovať text **(ii)** *„Financované z prostriedkov EPFRV“*.
6. **Právo fakturovať** kúpnu cenu vzniká predávajúcemu nasledovne: **(i)** 40 % kúpnej ceny do 5 dní odo dňa potvrdenia objednávky kupujúceho predávajúcim, **(ii)** 40 % kúpnej ceny do 3 dní po oznámení predávajúceho o pripravenosti na dodávku a **(iii)** 20 % po uvedení tovaru do prevádzky. V prípade, že v rámci preberacieho konania boli zistené vady tovaru, je predávajúci oprávnený vystaviť faktúru až dňom odstránenia poslednej vady uvedenej v preberacom protokole.

**5. Miesto a čas dodania a prevzatia tovaru**

1. Miesto dodania tovaru je MECOM GROUP s.r.o. na adrese Poľná 4, 066 01 Humenné
2. Predávajúci je povinný oznámiť termín odovzdania predmetu kúpy kupujúcemu najmenej 3 pracovné dni dopredu.
3. Predávajúci je povinný dodať tovar do 9 mesiacov od potvrdenia objednávky od kupujúceho.
4. **Objednávka**, ktorá môže byť zaslaná aj v elektronickej podobe, musí obsahovať: **(i)** identifikačné údaje predávajúceho a kupujúceho, **(ii)** dátum vystavenia, **(iii)** predmet dodania, **(iv)** jednotkovú cenu, **(v)** množstvo, **(vi)** cenu spolu za množstvo a údaje potrebné pre DPH, **(vii)** podpis a pečiatku štatutárneho zástupcu kupujúceho (toto iba v prípade ak nebude odosielaná v elektronickej podobe mailom).
5. **Prevzatie tovaru** bude kupujúci potvrdzovať **na dodacích listoch**, kde budú uvedené minimálne nasledovné údaje: **(i)** predmet dodania, **(ii)** jednotková cena, množstvo, cena spolu, údaje potrebné pre DPH, **(iii)** výrobné číslo, **(iv)** dátum dodania, **(v)** podpisy a pečiatky oboch zmluvných strán, resp. podľa nákladného listu v zmysle CMR.
6. **O odovzdaní a prevzatí** tovaru zmluvné strany spíšu protokol. **Preberací protokol** musí obsahovať údaje: **(i)** o množstve a druhu dodaného tovaru, **(ii)** výrobné čísla, **(iii)** číslo zmluvy, na základe ktorej sa realizuje dodanie tovaru, **(iv)** dátum a miesto dodania, **(v)** podpisy oprávnených zástupcov zmluvných strán, identifikáciu osôb, ktoré boli poučené o používaní tovaru, **(vi)** drobné vady tovaru zistené pri jeho preberaní a **(vii)** lehoty odstránenia drobných vád. Zároveň v ňom zmluvné strany odsúhlasia aj **(viii)** funkčnosť tovaru podľa vykonanej skúšky a **(ix)** zaškolenie personálu.
7. Dopravu na miesto určené kupujúcim zabezpečuje predávajúci na vlastné náklady tak, aby bola zabezpečená dostatočná ochrana tovaru pred jeho poškodením a znehodnotením.
8. Kupujúci má právo odmietnuť prevzatie dodaného predmet plnenia alebo ho vrátiť na náklady predávajúceho v prípade, že sa predmet kúpy podstatne nezhoduje s predloženou ponukou predávajúceho, ak nemá vlastnosti dohodnuté v zmluve, ak nie sú predložené doklady k prevzatiu alebo je viditeľne poškodený. Kupujúci nemá právo odmietnuť prevzatie časti dodaného tovaru ak by tento mal byť predávajúcim dokončený u kupujúceho.
9. Preberací protokol, ako aj dodací list budú vyhotovené v 2 origináloch, každá zo zmluvných strán obdrží jedno vyhotovenie.

**6. Nadobudnutie vlastníckeho práva k tovaru**

1. Vlastnícke právo na tovar dodaný podľa podmienok špecifikovaných v zmluve prechádza na kupujúceho po uhradení úplnej kúpnej ceny.
2. Nebezpečenstvo škody na tovare prechádza na kupujúceho dňom jeho dodania od predávajúceho/prepravcu.

**7. Zodpovednosť za vady a záruky**

1. Predávajúci ručí za to, že tovar má v dobe prevzatia zmluvne dohodnuté vlastnosti, že zodpovedá technickým normám a predpisom platným v Európskej únii, a že nemá vady, ktoré by rušili alebo znižovali hodnotu alebo schopnosť jeho používania.
2. Predávajúci zodpovedá i za to, že sa dodané množstvo tovaru zhoduje s údajmi v sprievodných dodacích dokladoch.
3. Predávajúci poskytne kupujúcemu **záručnú dobu na tovar 12 mesiacov**, ktorá začne plynúť podpísaním preberacieho a odovzdávacieho protokolu, nie dlhšie ako 15 mesiacov od dodania.
4. Za vady, ktoré vznikli, resp. vyšli najavo v záručnej dobe nezodpovedá predávajúci iba vtedy, ak boli spôsobené používaním predmetu zákazky v rozpore s návodom na obsluhu dodaným predávajúcim alebo nevhodnými prevádzkovými podmienkami, ktoré nezapríčinil predávajúci.
5. Prípadné vady predmetu zákazky bude kupujúci reklamovať písomnou formou u predávajúceho bez zbytočného odkladu po zistení vady.
6. Ak sa preukáže, že vada tovaru alebo jeho časti je neodstrániteľná, predávajúci sa zaväzuje dodať náhradný tovar alebo jeho časť zodpovedajúcej kvality.
7. Riadne reklamované vady je predávajúci povinný začať odstraňovať v lehote 7 dní od ich oznámenia na vlastné náklady a odstrániť ich v čo najkratšom možnom čase, ktorý sám uvedie.
8. V prípade oprávnenej reklamácie sa záručná doba predlžuje o dobu, po ktorú bola odstraňovaná vada, avšak iba za podmienky, že by vada bránila riadnemu využívaniu tovaru počas doby jej odstraňovania.
9. Kupujúci má právo zabezpečiť odstránenie vád na tovare, za ktoré zodpovedá predávajúci, inou osobou na náklady predávajúceho, ktoré sa predávajúci zaväzuje nahradiť, ak by predávajúci po oznámení zistených vád kupujúcim vady nezačal odstraňovať vady v dojednanej lehote a súčasne vada bránila riadnemu užívaniu tovaru.
10. Záruka sa nevzťahuje na prípady: (i) nesprávneho používania tovaru, (ii) nevhodnej údržby tovaru a (iii) používania tovaru nad rámec jeho špecifikácií, (iv) použitia iných ako originálnych náhradných dielov (pokiaľ na to nemá kupujúci súhlas od predávajúceho), montáže, (v) montáže, opravy alebo inštalácie tovaru kupujúcim tretími osobami bez výslovného súhlasu predávajúceho a (vi) na mechanicky rýchlo opotrebiteľné diely, ktorých zoznam dodá predávajúci a si zmluvné strany vopred odsúhlasia.

**8. Zmluvné pokuty, úroky z omeškania a náhrada škody**

1. Ak sa predávajúci dostane do omeškania s dodaním tovaru uvedeného v objednávke, resp. aj jeho uvedením do prevádzky a zaškolením, je kupujúci oprávnený požadovať zaplatenie zmluvnej pokuty vo výške 0,05% z kúpnej ceny tovaru za každý začatý deň omeškania predávajúceho. Maximálna výška zmluvnej pokuty môže činiť 5% ceny dodávaného tovaru. Pri omeškaní s plnením dodávky tovaru o viac ako 100 dní po termíne dodania má kupujúci právo od zmluvy odstúpiť bez úhrady vzniknutých nákladov predávajúcemu.
2. Zmluvnú pokutu vo výške 0,05% z kúpnej ceny tovaru za každý deň omeškania je kupujúci oprávnený si nárokovať voči predávajúcemu v prípade, že predávajúci nezačne s odstraňovaním riadne reklamovaných vád v záručnej lehote ani do 7 dní odo dňa oznámenia reklamácie a/alebo neodstráni vady v dohodnutých lehotách.
3. Pri nezaplatení faktúry v zmluvne dohodnutom termíne splatnosti má predávajúci nárok voči kupujúcemu na zaplatenie úroku z omeškania vo výške 0,05% z fakturovanej čiastky za každý začatý deň omeškania.
4. Ustanoveniami o zmluvnej pokute nie je dotknutý prípadný nárok na náhradu škody v rozsahu prevyšujúcom zmluvnú pokutu, avšak rozsah náhrady škody si zmluvné strany dojednávajú pre prípad možnej škody nasledovne: (i) ak predávajúci nedodá kupujúcemu tovar ani v náhradnej lehote po dodacej (do 100 dní po dodaní) a kupujúci odstúpi od zmluvy, maximálna výška škody, ktorá takto môže vzniknúť kupujúcemu, činí 60% z hodnoty predmetu zmluvy a kupujúci je tak oprávnený z dôvodu porušenia zmluvnej povinnosti predávajúceho dodať predmet kúpy, si voči nemu uplatniť zmluvnú pokutu do takto dojednanej výšky škody a (ii) ak predávajúci riadne dodá tovar kupujúcemu, maximálna výška škody, ktorá môže kupujúcemu vzniknúť v prípade zavinenia predávajúceho, činí 40% hodnoty predmetu zmluvy.

**9. Práva a povinnosti zmluvných strán**

1. Predávajúci je povinný:
2. dodať predmet kúpy riadne a včas za použitia postupov zodpovedajúcich platným právnym predpisom, technickým normám vzťahujúcim sa k predmetu zákazky a zároveň vykonať u kupujúceho príslušné úkony na uvedenie predmetu kúpy do prevádzky, tento uviesť do prevádzky u kupujúceho a zaškoliť jeho personál,
3. dodržiavať pri dodaní predmetu zákazky zjednanie tejto zmluvy, riadiť sa dohodami zmluvných strán,
4. písomne informovať kupujúceho o skutočnostiach, ktoré by mali vplyv na plnenie zmluvy, a to bezodkladne, najneskôr nasledujúci pracovný deň odo dňa, keď skutočnosť nastane alebo predávajúci zistí, že by mohla nastať,
5. odstrániť prípadné vady a nedostatky na predmete zákazky na svoje náklady počas záručnej doby,
6. pri odovzdávaní predmetu zákazky predviesť funkčnosť dodaného tovaru a protokolárne ho odovzdať v mieste dodania predmetu zákazky a zaškoliť personál kupujúceho.
7. Kupujúci je povinný na výzvu predávajúceho prevziať predmet kúpy v dohodnutom termíne na dohodnutom mieste podľa tejto zmluvy, resp. poskytnúť mi súčinnosť nevyhnutnú pre plnenie predmetu zmluvy.
8. Predávajúci sa zaväzuje pri inštalácii a prípadnej montáži na mieste dodávky nepoškodiť a nezničiť priestory kupujúceho.
9. Predávajúci berie na vedomie, že predmet kúpy je financovaný zo štrukturálnych fondov EÚ a ŠR SR, a preto sa zaväzuje pristúpiť na zmenu tejto zmluvy v prípade, že táto zmena bude vyvolaná zmenou Zmluvy o poskytnutí nenávratného finančného príspevku, ktorú kupujúci uzavrie s Riadiacim orgánom (ďalej len "**Zmluva o NFP**").
10. Oprávnení zamestnanci poskytovateľa, MPRV SR, orgánov Európskej únie a ďalšie oprávnené osoby v súlade s právnymi predpismi SR a EÚ **môžu vykonávať voči dodávateľovi kontrolu/audit obchodných dokumentov a vecnú kontrolu v súvislosti s realizáciou zákazky** **a dodávateľ je povinný poskytnúť súčinnosť v plnej miere**.

**10. Odstúpenie od zmluvy**

1. Od kúpnej zmluvy môže odstúpiť každá zo zmluvných strán v prípade podstatného porušenia zmluvnej povinnosti.
2. **Za podstatné porušenie zmluvnej povinnosti na strane predávajúceho** považujú zmluvné strany:
3. nedodržanie ani náhradnej lehoty na dodanie po dodacej lehote,
4. ak sa vyskytne viac ako tretíkrát podstatná vada tovaru, ktorá bráni jeho riadnemu užívaniu,
5. nedodržanie zjednania o poskytnutej záruke,
6. nedodržanie zmluvnej ceny uvedenej v tejto zmluve.

**Za podstatné porušenie zmluvnej povinnosti na strane kupujúceho** považujú zmluvné strany:

1. opakované (tretíkrát) nedodržanie termínu splatnosti faktúr podľa tejto zmluvy,
2. neposkytnutie potrebnej súčinnosti na prevzatie a/alebo uvedenie tovaru do prevádzky ani na základe opakovanej písomnej výzvy zaslanej kupujúcemu.
3. Úplná alebo čiastočná zodpovednosť zmluvnej strany je vylúčená v prípadoch zásahu vyššej moci a úradných miest.
4. Odstúpenie od zmluvy musí byť druhej zmluvnej strane oznámené písomne.
5. V prípade odstúpenia od zmluvy zanikajú všetky práva a povinnosti zmluvných strán, zostávajú však zachované nároky na zmluvné pokuty a náhradu škody vzniknutej v priamej súvislosti s porušením zmluvných povinností. Odstúpením od zmluvy sa zmluva od začiatku zrušuje.

**11. Záverečné ustanovenia**

1. Táto zmluva nadobúda platnosť dňom jej podpisu zmluvnými stranami a účinnosť dňom nasledovným.
2. Zmluva sa môže meniť a dopĺňať len čiastočne a to len formou písomných, vzostupne očíslovaných, podpísaných a datovaných dodatkov, na základe súhlasu oboch zmluvných strán, v súlade s *Usmernením Pôdohospodárskej platobnej agentúry č. 8/2017 k obstarávaniu tovarov, stavebných prác a služieb financovaných z PRV SR 2014 – 2020,v platnom znení a jej aktualizácie*.,
3. Právne vzťahy, ktoré touto zmluvou upravené a aj neupravené sa riadia príslušnými ustanoveniami právnych predpisov v Slovenskej republike, najmä Obchodným zákonníkom, pričom zmluvné strany si v prípade cezhraničnej dodávky tovaru vylučujú aplikáciu CISG.
4. Všetky spory vyplývajúce z tejto zmluvy, alebo vzniknuté v súvislosti s ňou, budú zmluvné strany riešiť predovšetkým vzájomnou dohodou. V prípade, ak k dohode nedôjde, rozhodne príslušný súd v Slovenskej republike.
5. Pre účely tejto zmluvy sa za Riadiaci orgán považuje Pôdohospodárska platobná agentúra.
6. Nedeliteľnou súčasťou tejto zmluvy sú prílohy, a to: (i) príloha č. 1 Opis predmetu zákazky,
7. Obe zmluvné strany sa zaväzujú písomne oznámiť všetky zmeny údajov dôležitých pre bezproblémové plnenie zmluvy na druhej zmluvnej strane.
8. Zmluvné strany sa dohodli, že v prípade, ak by niektoré z ustanovení tejto dohody boli alebo sa stali neplatnými, ostávajú ostatné ustanovenia dohody platné a účinné a iba namiesto neplatných ustanovení sa použijú dojednania, ktoré obsahom a účelom smerujú k platným ustanoveniam tejto dohody, ktoré zmluvné strany zamýšľali pri ich uzatvorení, alebo sa namiesto nich použijú prísl. všeobecne záväzné právne predpisy. Zmluvné strany sa pritom takto potom zaväzujú bezodkladne upraviť svoje vzťahy prijatím iných platných ustanovení.
9. Všetka komunikácia medzi zmluvnými stranami sa uskutočňuje písomne vo forme listovej zásielky, ak v tejto zmluve nie je výslovne uvedené inak. Pre ukončenie zmluvy sa vyžaduje písomná forma s využitím listovej zásielky. V prípade, ak sa listová zásielka, adresovaná na adresu sídla zmluvnej strany uvedenú v záhlaví tejto zmluvy vráti ako nedoručiteľná, resp. zmluvná strana odmietne túto prevziať alebo si ju nevyzdvihne na pošte v odbernej dobe, bude sa zásielka považovať za doručenú dňom odmietnutia prevzatia zásielky, alebo dňom oznámenia o nedoručení zásielky z dôvodu neznámeho subjektu, resp. dňom oznámenia o nedoručení z dôvodu nevyzdvihnutia v odbernej dobe. Správa odoslaná druhej zmluvnej strane elektronicky na e-mailovú adresy v záhlaví tej ktorej zmluvnej strany sa považuje za doručenú v deň obdržania potvrdenia o jej doručení, najneskôr nasledujúci deň po jej odoslaní, podľa toho, čo nastane skôr.
10. Zmluvné strany potvrdzujú, že zmluva vrátane jej platných príloh je zrozumiteľná, nebola uzavretá v tiesni, že si ju pred podpisom prečítali a porozumeli jej obsahu, na dôkaz čoho zmluvu vlastnoručne podpísali.
11. Zmluva je vyhotovená v **6** vyhotoveniach, z ktorých predávajúci obdrží 2 vyhotovenia a kupujúci 4 vyhotovenia.

V ... dňa ...

Za predávajúceho **…**

...

V ... dňa ...

Za kupujúceho **MECOM GROUP s.r.o**.

Ladislav Čechovič, BSBA, konateľ